ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670042211
ขอให้แก้ไขปัญหาฝุ่นละอองฟุ้งกระจายจากรถบรรทุกขนดิน บริเวณ หมู่บ้านดีเค แขวงบางบอน เขตบางบอน กรุงเทพมหานคร จุดสังเกต หมู่บ้านฯ จะอยู่ใกล้กับถนนพระยามนธาตุราชศรีพิจิตร ซึ่งถนนดังกล่าว สามารถวิ่งตัดผ่านในหมู่บ้านฯ เพื่อมุ่งหน้าไปออกถนนกาญจนาภิเษก หรือเส้นทางอื่นๆ ได้ โดยพื้นที่ดังกล่าวอยู่ในความรับผิดชอบของสำนักงานเขตบางบอน เนื่องจากผู้ร้องแจ้งว่าในพื้นที่ดังกล่าว กำลังมีโครงการก่อสร้างปรับปรุงถนนพระยามนธาตุราชศรีพิจิตร ระยะทางประมาณ 2 กิโลเมตร จึงมักจะมีรถบรรทุกขนดิน (6 ล้อ , 18 ล้อ) สัญจรผ่านในหมู่บ้านฯ ดังกล่าวบ่อยครั้ง ส่งผลให้เกิดฝุ่นละอองฟุ้งกระจายไปทั่วบริเวณ โดยปกติจะมีเจ้าหน้าที่เข้าไปฉีดน้ำบนถนน เพื่อแก้ไขปัญหาดังกล่าวเป็นประจำทุกวัน ในช่วงเวลาเช้า เที่ยง เย็น เวลาละ 2-3 ครั้ง แต่ปัจจุบัน (วันที่ 26 ตุลาคม 2567) ผู้ร้องไม่พบเห็นเจ้าหน้าที่เข้าไปฉีดน้ำตลอดทั้งวัน ส่งผลให้ประชาชนที่อาศัยอยู่ในพื้นที่ได้รับความเดือดร้อนเป็นอย่างมาก เบื้องต้นผู้ร้องติดต่อไปที่สำนักงานเขตบางบอน แต่ไม่สามารถติดต่อได้ ผู้ร้องจึงประสงค์ให้หน่วยงานที่เกี่ยวข้องจัดสรรเจ้าหน้าที่เข้าไปดำเนินการฉีดน้ำบนถนน เป็นประจำทุกวัน เพื่อบรรเทาความเดือดร้อนให้แก่ประชาชนต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata